ภาพหายาก
ธนาคารพาณิชย์หลายแห่งมีอายุเกินครึ่งทศวรรตกันไปแล้ว แต่ในปีนี้ธนาคารกรุงไทยจะมีอายุครบ 50 ปี
6 ก.พ. 2559

ธนาคารพาณิชย์หลายแห่งมีอายุเกินครึ่งทศวรรตกันไปแล้ว แต่ในปีนี้ธนาคารกรุงไทยจะมีอายุครบ 50 ปี จึงมีการคิดกันว่าจะทำอะไรเพื่อฉลองวันครบรอบอายุครึ่งร้อยปีกันปี
ว่าแล้ว พี่ฮุ้ง ศิริพร นพวัฒนพงศ์ ผู้ช่วยกรรมการผู้จัดการใหญ่ ธนาคารกรุงไทย ก็ปิ๊งไอเดีย อยากรวบรวมภาพประทับใจของธนาคาร ที่เป็นภาพแห่งความทรงจำ รวมทั้งภาพเก่า หายาก มาเก็บไว้เพื่อจัดทำเป็นพิพิธภัณฑ์ธนาคารในอนาคต 
จึงเป็นที่มาของกิจกรรม “ประวัติศาสตร์ KTB 50 ปีแห่งความผูกพัน” โดยธนาคารกรุงไทย เชิญชวนลูกค้าร่วมเป็นส่วนหนึ่งในการสร้างประวัติศาสตร์ และความภาคภูมิใจที่ธนาคารได้อยู่เคียงข้างและเติบโตพร้อมคนไทยและสังคมไทยส่งภาพเข้าร่วมประกวดได้ทั้งภาพสีและภาพขาวดำ หนึ่งคนส่งได้ไม่จำกัดจำนวน
ภาพที่ส่งเข้าประกวดจะเน้นภาพเก่า ภาพประวัติศาสตร์ ภาพหายาก ที่เกี่ยวข้องกับธนาคาร เช่น ภาพสาขา ภาพกิจกรรมต่างๆ พร้อมตั้งชื่อภาพและคำบรรยายสั้นๆ ระบุสถานที่และปีที่ถ่าย การประกวดเป็น 2 ประเภท ได้แก่ ภาพที่มีอายุเก่าแก่ที่สุด และภาพสุดประทับใจ ซึ่งรางวัลเป็นเช็กของขวัญมูลค่า 5,000 บาท ประเภทละ 5 รางวัล 
ส่งภาพเข้าประกวดได้จนถึงวันที่ 26 ก.พ.นี้ ธนาคารจะประกาศรายชื่อผู้ได้รับรางวัลในวันที่ 1 มี.ค. 2559 ทางเว็บไชต์ www.ktb.co.th และจะมอบรางวัลให้ในวันที่ 14 มี.ค.ซึ่งเป็นวันก่อตั้งธนาคารพอดี๊พอดี